Raptor Lake

Raptor Lake on Inteli koodnimi 13. ja 14. põlvkonna Intel Core protsessorite jaoks. Intel Innovation'il septembris 2022 esitles Intel 13. põlvkonna protsessorit. Raptor Lake avaldati 20. oktoobril 2022 ja 14. põlvkond ehk Raptor Lake Refresh 17. oktoobril 2023. Raptor Lake kasutab hübriidarhitektuuri, jõudlustuumades(P-cores) on kasutatud Raptor Cove'i ning tõhusustuumades(E-cores) Gracemont'i mikroarhitektuuri. Intel 7 tähistab tootja kolmandat põlvkonda 10-nanomeetrilise protsessi tehnoloogiaga toodetud kiipe, mille debüteerimine toimus koos 12. põlvkonna Alder Lake'i kiipidega ja seda kasutatakse jätkuvalt praeguste Raptor Lake'i kiipide tootmisel. Intel 7 oli algselt tuntud kui Intel 10nm Enhanced SuperFin enne arhitektuuri ümbernimetamist. 13. põlvkonna protsessorite turule toomisega kaasneb uus 700 seeria tugikiibistike põlvkond Inteli poolt. 13. põlvkonna protsessorid on tagasiühilduvad 600 seeria tugikiibistikega. Raptor Lake'i protsessorid on tagasiühilduvad Alder Lake'i süsteemidega, sest kasutatakse LGA 1700 pesa. Kuigi Alder Lake'i protsessorites ametlikult piirduti DDR5-4800 MT/s, suudavad uuema generatsiooni protsessorid töötada kuni DDR5-5600 MT/s. Kõik mudelid toetavad kuni DDR4-3200 või DDR5-4800. i5-13600 (K/KF) ja kõik sellest kõrgemad mudelid toetavad DDR5 kiirusi kuni 5600 MT/s 2 mälu mooduli korral ja 4400 MT/s kui mälu mooduleid on 4. Intel Turbo Boost on Inteli poolt välja töötatud tehnoloogia, mis võimaldab protsessoritel automaatselt suurendada nende taktsagedust nõudlike ülesannete korral, kuid töötada baastaktsagedusel tavaolekus parandades seeläbi energiatarvet. Max Turbo taktsagedus näitab, mida protsessor üritab saavutada koormatud olekus, kuid suurendatud taktsagedus on piiratud konkreetse protsessori võimsuse, voolu ja temperatuuri piirangutega ning ka aktiivsete tuumade arvuga. Intel Turbo Boost on seda võimaldavatel protsessoritel vaikimisi sisse lülitatud. 14. põlvkonnale on pakutud ka AI-juhendatud ülekiirendamise tuge. 7.märtsil 2024 saavutati Intel Core i9-14900KS protsessoriga taktsagedus 9117,5 MHz, mis on seni kiireim Raptor Lake'i seeria taktsagedus. Jahutamiseks kasutati vedelat lämmastikku ja vedelat heeliumit, millega saadi töötemperatuuriks -230°C. Järelliite tähendus mudelil: T - väike nõutav jahutusvõimsus(TDP) F - ilma integreeritud graafikata K - Lahtilukustatud taktsagedus KF - Lahtilukustatud taktsagedus ja ilma integreeritud graafikata KS - Lahtilukustatud taktsagedus ja eriväljaanne "13th Gen Intel Core Processors". Intel (inglise). Vaadatud 29. aprillil 2024. updated, Paul Alcorn last (15. oktoober 2022). "Intel 13th-Gen Raptor Lake Specs, Release Date, Benchmarks, and More". Tom's Hardware (inglise). Vaadatud 29. aprillil 2024. "Intel Launches Intel Core 14th Gen Desktop Processors for Enthusiasts". Intel (inglise). Vaadatud 29. aprillil 2024. "Raptor Lake - Microarchitectures - Intel - WikiChip". en.wikichip.org (inglise). Vaadatud 29. aprillil 2024. "What is Intel 7? The Raptor Lake architecture explained". Trusted Reviews (inglise). 17. oktoober 2023. Vaadatud 29. aprillil 2024. Bonshor, Gavin. "Intel Core i9-13900K and i5-13600K Review: Raptor Lake Brings More Bite". www.anandtech.com. Vaadatud 29. aprillil 2024. "Intel Turbo Boost", Vikipeedia, 8. juuli 2023, vaadatud 7. mail 2024 First 9.1 GHz CPU (overclocked 14900KS), vaadatud 6. mail 2024